དགྲ་ཟླའི་རྒྱལ་ཁབ་ཅིག་གིས་མཐའ་མཚམས་ལ་བཙན་འཛུལ་བྱས་ནས་རྒྱལ་ཁབ་དེ་ལ་དམག་འཁྲུག་བསླངས་པ་རེད།ཁོང་གིས་དེ་སྟབས་ལེགས་པ་ཞིག་ལ་བརྩིས་ནས་གསུང་དོན།མདོ་འདིའི་ནང་དུ་མདོ་དོན་ཕྱིན་ཅི་མ་ལོག་པར་འཆད་ཐུབ་པའི་མི་དེ་ནི།ས་ཡི་ལྷ་མོ་རྣམས་ཀྱིས་སྲུང་ཞིང་སྐྱོབ་པ་དང་ཁོང་བཞུགས་པའི་ས་ཕྱོགས་ཐམས་ཅད་བདེ་ཞིང་སྐྱིད་པ་ཡོང་ཐུབ་པར་གསུངས་ཡོད་པས་ད་ལྟ་དམག་འཁྲུག་མགོ་བརྩམས་མ་ཐག་པ་ཡིན་པས་ཕལ་ཆེར་ས་ཡི་ལྷ་མོ་རྣམས་ཀྱིས་ཕན་ཡོན་ཁྱབ་སྤེལ་བྱེད་པའི་ཐབས་ཤེས་གཏོང་བའི་དུས་སྐབས་ཡིན་པ་འདྲ་གསུངས།དེར་བརྟེན་གཟི་བརྗིད་ཆེན་པོའི་སྒོ་ནས་རང་གི་ཤི་གསོན་རྒྱབ་ཏུ་བསྐྱུར་བའི་དམ་བཅའ་མཛད།